open-index/open-wikipedia-markdown huggingface dataset:
ব্রুকলিন

**ব্রুকলিন** (**Brooklyn**) মার্কিন যুক্তরাষ্ট্রের বৃহত্তম শহর নিউ ইয়র্ক সিটির পাঁচটি বারো তথা কাউন্টির একটি। এটি নিউ ইয়র্কের দ্বিতীয় বৃহত্তম এবং সবচেয়ে জনবহুল বরো। লং দ্বীপের দক্ষিণ-পশ্চিম প্রান্তে অবস্থিত। ম্যানহাটন থেকে আপার বে এবং ইস্ট রিভার পার হয়ে এখানে আসতে হয়। মোট আয়তন  এবং ২০২০ সালের তথ্যমতে মোট জনসংখ্যা ২৭,৩৬,০৭৪। এর জনসংখ্যা যুক্তরাষ্ট্রের যেকোন একক শহর থেকে বেশি, অবশ্য সমগ্র নিউ ইয়র্ক শহর বা লস অ্যাঞ্জেল্‌স ও শিকাগো শহর ধরলে এটি চতুর্থ হয়ে যায়। ১৮৯৮ সালের আগে এটি যখন পৃথক মিউনিসিপ্যালিটি ছিল তখন এটি যুক্তরাষ্ট্রের তৃতীয় বৃহৎ শহর ছিল।

## আরও দেখুন
* নিউ ইয়র্ক সিটি

## তথ্যসূত্র

## বহিঃসংযোগ
* Official site of the Brooklyn Borough President
* Brooklyn Tourism

** Hybrid satellite image/street map from WikiMapia
* Brooklyn Neighborhood Names Google Maps mashup
* Brooklyn Heights Blog
* Downtown Brooklyn Partnership
* MOCADA
* Mark Morris Dance Group
* Cheryl Byron and Something Positive
* Brooklyn Based newsletter

বিষয়শ্রেণী:নিউ ইয়র্ক শহরের বরো
স্ট্যাটেন আইল্যান্ড

**স্ট্যাটেন আইল্যান্ড** () মার্কিন যুক্তরাষ্ট্রের পূর্ব উপকূলে অবস্থিত দেশটির বৃহত্তম শহর নিউ ইয়র্কের পাঁচটি বরো তথা কাউন্টির একটি। এটি আয়তনের দিক থেকে শহরটির তৃতীয় বৃহত্তম বরো। এর মোট আয়তন ১৫১.৫ বর্গকিলোমিটার (৫৮.৫ বর্গমাইল)। কিন্তু সব বরোর মধ্যে এটির জনসংখ্যা সবচেয়ে কম। ২০০০ সালের তথ্য মোতাবেক এর জনসংখ্যা প্রায় সাড়ে চার লক্ষ ( ৪৪৩,৭২৯) যা সমগ্র নিউ ইয়র্ক শহরের জনসংখ্যার শতকরা মাত্র ৫ ভাগ।

স্ট্যাটেন আইল্যান্ড নিউ ইয়র্ক শহরের সর্বদক্ষিণে অবস্থিত বরো। এটি আপার নিউ ইয়র্ক বে এবং লোয়ার নিউ ইয়র্ক বে নামক উপসাগরদ্বয়ের সংযোগস্থলে অবস্থিত। ভৌগোলিকভাবে স্ট্যাটেন আইল্যান্ড দ্বীপটি নিউ জার্সি অঙ্গরাজ্যের বেশি কাছে অবস্থিত। এটি নিউ জার্সির সাথে চারটি সেতুর মাধ্যমে যুক্ত। নিউ ইয়র্ক শহরের সাথে এর সংযোগ সাধন করে কেবল ভেরাজানো-ন্যারোস সেতু এবং বিখ্যাত স্ট্যাটেন আইল্যান্ড ফেরি।

## আরও দেখুন
* নিউ ইয়র্ক (শহর)

## তথ্যসূত্র

বিষয়শ্রেণী:নিউ ইয়র্ক শহরের বরো
দ্য ব্রংক্‌স

**দ্য ব্রংক্‌স** () মার্কিন যুক্তরাষ্ট্রের বৃহত্তম শহর নিউ ইয়র্ক শহরের পাঁচটি বরোর একটি। একই সাথে এটি বৃহত্তর নিউ ইয়র্ক অঙ্গরাজ্যের একটি কাউন্টি। আয়তন ও জনসংখ্যার বিচারে এটি শহরটির চতুর্থ বৃহত্তম বরো। দ্য ব্রংক্‌সের আয়তন ১০৯ বর্গকিমি (৪২ বর্গমাইল) এবং ২০১৭ সালের তথ্য মোতাবেক মোট জনসংখ্যা ১,৪৭১,১৬০। ১৯১৪ সাল থেকে ব্রংক্‌স কাউন্টি ও দ্য ব্রংক্‌স বরো দুইটি সমসীম অর্থাৎ একই সীমানাভুক্ত এলাকার উপরে অবস্থিত। দ্য ব্রংক্‌স কাউন্টিটি সমগ্র মার্কিন যুক্তরাষ্ট্রের তৃতীয় সর্বোচ্চ জনঘনত্ববিশিষ্ট কাউন্টি।

ভৌগোলিকভাবে দ্য ব্রংক্‌স নিউ ইয়র্ক শহরের সর্ব-উত্তরে অবস্থিত বরো। কেবল এই বরোটিই মার্কিন যুক্তরাষ্ট্র তথা উত্তর আমেরিকা মহাদেশের মূল ভূখণ্ডে, নিউ ইয়র্ক অঙ্গরাজ্যের ওয়েস্টচেস্টার কাউন্টির ঠিক দক্ষিণে অবস্থিত। অবশ্য এর তিন দিকেও জলাশয় রয়েছে: পূর্বে লং আইল্যান্ড সাউন্ড, দক্ষিণে হারলেম নদী ও ইস্ট নদী এবং পশ্চিমে হাডসন নদী। অন্যান্য বরোগুলির সাথে তুলনা করলে দ্য ব্রংক্‌স বরোটি ম্যানহাটন বরোর উত্তরে ও পূর্বে (হারলেম নদী দিয়ে আলাদা), এবং কুইন্‌স বরোর উত্তর (ইস্ট নদী দিয়ে আলাদা) অবস্থিত।

দ্য ব্রংক্‌স বরোটি নিজে ভৌগোলিকভাবে ব্রংক্‌স নদী দ্বারা পূর্ব-পশ্চিমে দুই ভাগে বিভক্ত হয়েছে। পশ্চিম ব্রংক্‌স অঞ্চলটি অপেক্ষাকৃত পাহাড়ি ও টিলাময়, অন্যদিকে পূর্ব ব্রংক্‌স অপেক্ষাকৃত সমতল ভূমিময়। সড়কব্যবস্থার দৃষ্টিভঙ্গি থেকে দেখলে ম্যানহাটন বরোর ফিফথ অ্যাভিনিউ নামক রাজপথটি দ্য ব্রংক্‌সে এসে জেরোম অ্যাভিনিউ নাম ধারণ করেছে এবং ব্রংক্‌সকে পূর্ব ও পশ্চিমে বিভক্ত করেছে। ১৮৭৪ সালে পশ্চিম ব্রংক্‌স এবং ১৮৯৫ সালে পূর্ব ব্রংক্‌সকে নিউ ইয়র্ক শহরের অন্তর্ভুক্ত করে নেওয়া হয়। ১৯১৪ সালে ব্রংক্‌স কাউন্টিকে নিউ ইয়র্ক কাউন্টি থেকে আলাদা করে ফেলা হয়। ব্রংক্‌সের এক-চতুর্থাংশ অঞ্চলই উন্মুক্ত। এর মধ্যে উডলন সিমেট্রি নামক সমাধিস্থল, ভ্যান কর্টলান্ট পার্ক, পেলহ্যাম বে পার্ক, নিউ ইয়র্ক বোটানিকাল গার্ডেন নামের উদ্যান এবং দ্য ব্রংক্‌স জু নামের চিড়িয়াখানাটি বরোটির উত্তর ও কেন্দ্রে অবস্থিত। ১৯শ শতকের শেষ থেকে এই উন্মুক্ত জায়গাগুলি ইচ্ছা করেই এমন করে রাখা হয়েছে। সেসময় ম্যানহাটনের উত্তর ও পূর্ব থেকে নগরায়িত এলাকাগুলি উত্তরে ব্রংক্‌সের দিকে প্রসারিত হচ্ছিল।

## উল্লেখযোগ্য ব্যক্তিবর্গ
### বিজ্ঞানী ও শিক্ষায়তনিক
* ডব্লিউ. ই. বি. ডিউ বয়স (১৮৬৮-১৯৬৩) - সমাজবিজ্ঞানী, ইতিহাসবিদ, নাগরিক অধিকার কর্মী, প্যান আফ্রিকান লেখক ও সম্পাদক।
* রোজালিন ইয়ালো (১৯২১-২০১১) - চিকিৎসা পদার্থবিদ ও চিকিৎসাবিজ্ঞানে নোবেল বিজয়ী।

### বিনোদনদাতা
* অ্যালান আলডা (জ. ১৯৩৬) - অভিনেতা।
* অ্যান ব্যানক্রফ্‌ট (১৯৩১-২০০৫) - অভিনেত্রী।
* উডি অ্যালেন (জ. ১৯৩৫) - চলচ্চিত্র পরিচালক ও অভিনেতা।
* জুন অ্যালিসন (১৯১৭-২০০৬) - অভিনেত্রী, নৃত্যশিল্পী ও গায়িকা।
* টনি কার্টিস (১৯২৫-২০১০) - অভিনেতা।
* লরেন বাকল (১৯২৪-২০১৪) - অভিনেত্রী।
* লি জে. কব (১৯১১-১৯৭৬) - অভিনেতা।
* লিন্ডসে লোহান (জ. ১৯৮৬) - অভিনেত্রী।

### স্থাপত্য, শিল্পকলা ও আলোকচিত্র
* স্ট্যানলি কুবরিক (১৯২৬-১৯৯৯) - পরিচালক, চিত্রনাট্যকার, সম্পাদক, চিত্রগ্রাহক।

## তথ্যসূত্র

## আরও দেখুন
* নিউ ইয়র্ক (শহর)

বিষয়শ্রেণী:নিউ ইয়র্ক শহরের বরো
ম্যানহাটন

**ম্যানহাটন** মার্কিন যুক্তরাষ্ট্রের বৃহত্তম শহর নিউ ইয়র্ক সিটির পাঁচটি বরো তথা কাউন্টির একটি। পাঁচটি বরোর মধ্যে এটি ক্ষুদ্রতম। এর অপর নাম নিউ ইয়র্ক কাউন্টি। মূলত ম্যানহাটন দ্বীপ নিয়ে গঠিত হলেও গভর্নর্‌স দ্বীপ, রান্ডাল্‌স দ্বীপ, ওয়ার্ডস দ্বীপ, রুজভেল্ট দ্বীপ, উথান্ট দ্বীপ এবং মার্বল হিল (ব্রংক্সের মূল ভূমির প্রান্তে অবস্থিত একটি ছিটমহল) এই শহরের অন্তর্ভুক্ত। ম্যানহাটনের মোট আয়তন ৫৯.৫ বর্গ কিলোমিটার (২৩ বর্গমাইল) এবং ২০০০ সালের তথ্য মোতাবেক মোট জনসংখ্যা ১৫ লক্ষের কিছু বেশি (১,৫৩৭,১৯৫)। ১৯১০ সালে এই এলাকাটির জনসংখ্যা ছিল ২৩ লক্ষ, যা ১৯৮০ সাল নাগাদ কমে গিয়ে ১৪ লক্ষে দাঁড়ায়। এরপর কিছুটা বেড়েছে। ম্যানহাটনই মূলত নিউ ইয়র্ক শহরের প্রাণ। এখানেই এর বিখ্যাত সব গগনচুম্বী ভবনগুলির অধিকাংশ অবস্থিত যার মধ্যে সবচেয়ে বিখ্যাতগুলি হচ্ছে এম্পায়ার স্টেট বিল্ডিং (১৯৩১), ক্রাইসলার বিল্ডিং (১৯৩০) এবং সিটিকর্প সেন্টার (১৯৭৭)। ১০১ তলাবিশিষ্ট ওয়ার্ল্ড ট্রেড সেন্টারের দালান যুগল এই দ্বীপেই অবস্থিত ছিল। নিউ ইয়র্কের নগরায়িত অঞ্চলের মধ্যে এটিই সবচেয়ে প্রাচীন, ঘন এবং সুগঠিত।

## আরও দেখুন
* নিউ ইয়র্ক শহর

## বহিঃসংযোগ

* ম্যানহাটন বরো প্রেসিডেন্টের দাপ্তরিক ওয়েবসাইট
* নিউ ইয়র্ক সিটি গভার্নমেন্ট

বিষয়শ্রেণী:নিউ ইয়র্ক শহরের বরো
বিষয়শ্রেণী:ম্যানহাটন
আবদুল্লাহ আল রাকিব

**মোল্লা আবদুল্লাহ আল রাকিব** (জন্ম ১৯৮০) একজন বাংলাদেশি দাবা খেলোয়াড়। তিনি ২০০৭ সালের ২৫শে সেপ্টেম্বর ফিদে গ্র্যান্ডমাস্টার খেতাব লাভ করেন। তিনি নিয়াজ মোর্শেদ, রিফাত বিন সাত্তার, এবং জিয়াউর রহমানের পর ৪র্থ বাংলাদেশি গ্রান্ডমাস্টার।

## কর্মজীবন ও ক্রীড়াজীবন
২০০৭ সালের এপ্রিলে ফিদের বোর্ড সভার পরই রাকিবের এই খেতাব জেতার কথা ছিল। বাংলাদেশ দাবা ফেডারেশনের ভাষ্যমতে তখন কিছু ভুল বোঝাবুঝির কারণে রাকিবের গ্রান্ডমাস্টার হতে বিলম্ব ঘটে। তবে ১৩-১৪ সেপ্টেম্বর মেক্সিকোয় অনুষ্ঠিত ফিদে বোর্ড মিটিং এ তার গ্রান্ডমাস্টার হওয়া নিশ্চিত হয়। রাকিব বলেছেন, "গ্রান্ডমাস্টার হলো একটা নির্দিষ্ট খেতাব। এর মানে এই নয় যে আমার দাবা খেলাটা এ পর্যন্তই। আমি খুব ভালো করে জানি আমার অনেক দুর্বলতা আছে। সেগুলো ঠিক করতে হবে। তার চেয়েও বড় কথা দাবাড়ু হিসেবে নিজেকে এগিয়ে নিতে চাইলে এই খেতাবের দিকে তাকিয়ে থাকলে চলবে না।" রাকিব তার প্রথম গ্রান্ডমাস্টার নর্মটি লাভ করেন ২০০১ সালে কলকাতায় অনুষ্ঠিত ২য় এশীয় দাবা প্রতিযোগিতায়, দ্বিতীয়টি পান ২০০৪ সালে লিওনাইন চেস ক্লাবের গ্রান্ডমাস্টার দাবা টুর্নামেন্টে এবং তৃতীয়টি পান ২০০৭ সালের এপ্রিলে ঢাকায় অনুষ্ঠিত জাতীয় দাবা চ্যাম্পিয়নশীপে। 

## তথ্যসূত্র

## বহিঃসংযোগ
* 

বিষয়শ্রেণী:২১শ শতাব্দীর বাংলাদেশী দাবাড়ু
বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দাবার গ্র্যান্ডমাস্টার
বিষয়শ্রেণী:নারায়ণগঞ্জ জেলার ব্যক্তি
অর্কুট

**অর্কুট** একটি ইন্টারনেট ভিত্তিক সামাজিক নেটওয়ার্ক পরিসেবা যেটি পরিচালনা করে থাকে বিখ্যাত সার্চ ইঞ্জিন নির্মাতা গুগল। গুগলের একজন কর্মী অর্কুটের নামে ওয়েবসাইটটির নাম রাখা হয়েছে অর্কুট। নতুন বন্ধুর সাথে পরিচয় এবং পুরনো সম্পর্ক বজায় রাখার উদ্দেশ্যেই মূলত অর্কুটের জন্ম হয়েছে। ইন্টারনেটের অন্যান্য একই ধরনের ওয়েবসাইট Friendster এবং MySpace এর মত হলেও অর্কুট সহজে কয়েকজন ব্যবহারকারী নিয়ে নিজস্ব কমিউনিটি তৈরির সুবিধা দেয়। প্রথম দিকে কেবল পরিচিত জনের কাছ থেকে নিমন্ত্রণের মাধ্যমে অর্কুটে নিবন্ধন করা যেত। ২০০৬ সালের অক্টোবর মাস থেকে অর্কুট কোন নিমন্ত্রণ ছাড়াই অ্যাকাউন্ট খোলার সুবিধা প্রদান করতে শুরু করেছে। ২০০৭ সালে এপ্রিল থেকে অর্কুট তার কমিউনিটিতে ভোট প্রদানের ব্যবস্থা চালু করেছে। ২০১৪ সালে গুগল অর্কুট সেবা বন্ধের ঘোষণা দেয়।

## ইতিহাস

অর্কুট চালু হয়েছিল ২০০৪ সালের জানুয়ারি মাসে। গুগলের তুর্কী সফটওয়ার প্রকৌশলী অর্কুট বায়ুক্কুকটেন গুগলে কর্মরত অবস্থায় নিজস্ব প্রকল্প হিসেবে অর্কুট নির্মাণ করেন।

২০০৪ সালের জুনের শেষভাগে অ্যাফিনিট ইঞ্জিনস গুগলের বিরুদ্ধে মামলা দায়ের করে এই অভিযোগে যে অর্কুট বায়ুক্কুকটেন ও গুগল inCircle এর কোড ব্যবহার করে অর্কুট নির্মাণ করেছেন। শুরুর দিকে অর্কুটের সদস্যরা নিজেকে বেশ বড় মনে করতেন কারণ কোন নিমন্ত্রণ ছাড়া অর্কুট ব্যবহার করা সম্ভব ছিল না। ২০০৪ সালের জুলাই মাসের শেষে অর্কুটের ব্যবহারকারীর সংখ্যা ১,০০০,০০০ ছাড়িয়ে যায়। সেপ্টেম্বর মাসে এ সংখ্যা বেড়ে দাড়াঁয় ২,০০০,০০০ এরও বেশি। ২০১৪ সালে গুগল অর্কুট সেবাকে বন্ধ ঘোষণা করে। বন্ধ হওয়ার আগে প্রায় ৩০০ মিলিয়ন লোক এটি ব্যবহার করতেন।

## বৈশিষ্ট্য

## তথ্যসূত্র

## বহিঃসংযোগ

* Official Site
* Tips to remove the orkut worm, that prevents users from using orkut. 
* Orkut News
* Brazilian magazine with news about Orkut
* Know about orkut
* Unblock Orkut 
* FAQ for programming forums in orkut

বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি
বিষয়শ্রেণী:ই-মেইল ওয়েবসাইট
বিষয়শ্রেণী:জিমেইল
বিষয়শ্রেণী:গুগল পরিষেবা
বিষয়শ্রেণী:অনলাইন সামাজিক নেটওয়ার্কিং
বিষয়শ্রেণী:বন্ধ হওয়া গুগল সেবা
বিষয়শ্রেণী:২০১৪-এ বিলুপ্ত ইন্টারনেট সম্পত্তি
বিষয়শ্রেণী:ব্লগ হোস্টিং পরিষেবা
সাইকো (দ্ব্যর্থতা নিরসন)

**সাইকো** শব্দটি নিজের যে কোনটি বুঝাতে পারে:

## চলচ্চিত্র
* সাইকো (১৯৬০-এর চলচ্চিত্র)
* সাইকো (১৯৯৮-এর চলচ্চিত্র)

## উপন্যাস
* সাইকো (উপন্যাস)
রফিকুল ইসলাম

**রফিকুল ইসলাম** বলতে বোঝাতে পারে:-

* রফিকুল ইসলাম (অধ্যাপক), ঢাকা বিশ্ববিদ্যালয়ের বাংলা বিভাগের অধ্যাপক।
* রফিকুল ইসলাম (বিজ্ঞানী), বাংলাদেশী চিকিৎসক ও চিকিৎসা বিজ্ঞানী
* রফিকুল ইসলাম (ভাষা কর্মী), ২০১৬ সালে তাকে “স্বাধীনতা পুরস্কারপ্রাপ্ত।
* রফিকুল ইসলাম (বীর উত্তম) বাংলাদেশের খেতাবপ্রাপ্ত মুক্তিযোদ্ধা
* রফিকুল ইসলাম (বীর বিক্রম), বাংলাদেশের খেতাবপ্রাপ্ত মুক্তিযোদ্ধা
* রফিকুল ইসলাম (বীর প্রতীক), বাংলাদেশের খেতাবপ্রাপ্ত মুক্তিযোদ্ধা
* রফিকুল ইসলাম (মুক্তিযোদ্ধা),  বাংলাদেশের খেতাবপ্রাপ্ত মুক্তিযোদ্ধা
* রফিকুল ইসলাম (নির্বাচন কমিশনার), কমিশনার, বাংলাদেশ নির্বাচন কমিশন
*রফিকুল ইসলাম (রাজনীতিবিদ) -বাংলাদেশী রাজনীতিবিদ ও যশোর-২ আসনের সাবেক সাংসদ ও সাবেক প্রতিমন্ত্রী।
* রফিকুল ইসলাম (পশ্চিমবঙ্গের রাজনীতিবিদ), ভারতের পশ্চিমবঙ্গের একজন রাজনীতিবিদ।
* রফিকুল ইসলাম (আসামের রাজনীতিবিদ), ভারতের আসামের একজন রাজনীতিবিদ।
* রফিকুল ইসলাম (জেনারেল), বাংলাদেশ সেনাবাহিনীর অবসরপ্রাপ্ত মেজর জেনারেল এবং বর্ডার গার্ড বাংলাদেশের (বিজিবি) সাবেক মহাপরিচালক।

## আরও দেখুন

* রফিকুল ইসলাম রনি -বাংলাদেশী রাজনীতিবিদ ও চাঁদপুর-১ আসনের সাবেক সংসদ সদস্য।
জগনমোহন প্রাসাদ

জগন্মোহন প্রাসাদ, মিসোর|250px|thumb|right
**জগনমোহন প্যালেস** ভারতের কর্ণাটক রাজ্যের মহীশূর এলাকার একটি প্রাসাদ। এটি নির্মিত হয়েছে ১৮৬১ সালে এবং প্রথম দিকে মহীশূর রাজ্যের রাজপরিবারের বাসস্থান হিসেবে ব্যবহৃত হত। পরবর্তীতে এটিকে শিল্প গ্যালারিতে পরিনত করা হয়।

## ইতিহাস
১৮৬১ সালে জগনমোহন প্রাসাদ নির্মাণ করেন মাইসোরের রাজা কৃষ্ণরাজা উদিয়ার তৃতীয়। এটিকে রাজপরিবারের বিকল্প আবাসস্থল হিসেবে নির্মাণ করা হয়েছিল। **মাইসোর প্যালেস**, যা ছিল রাজ-পরিবারের আদি বাসস্থান আগুনে পুড়ে গিয়েছিল এবং সেই স্থানে পুনরায় নতুন প্রাসাদ নির্মাণ শুরু হয় ১৮৯৭ সালে। ১৯১২ সালে এটির নির্মাণ শেষ না হওয়া পর্যন্ত জগনমোহন প্যালেস রাজ-পরিবারের বাসস্থান হিসেবে ব্যবহৃত হয়েছিল। ১৯০২ সালে রাজা নালভাদি কৃষ্ণরাজা উদিয়ার রাজ-সিংহাসনের অধিকারী হন, এবং এ রাজ-অভিষেক জহনমোহন প্যালেসের অভ্যন্তরের একটি কক্ষে অনুষ্ঠিত হয়। এই অনুষ্ঠানে অংশ নিয়েছিলেন তৎকালীন ভাইসরয় ও ভারতের গভর্নর লর্ড কার্জন। এই প্রাসাদ রাজার দৈনিক দরবার ও মাইসোর দসারার সময়ে বিশেষ *দসারা দরবার* হিসেবে ব্যবহৃত হত। ১৯১৫ সালে এই প্রাসাদটিকে আর্ট গ্যালারিতে রুপান্তর করা হয়, যেটিকে ১৯৫৫ সালে জয়চামারাজেন্দ্র উদিয়ারের নামানুসারে *শ্রী জয়চামারাজেন্দ্র আর্ট গ্যালারি* নামে নামকরণ করা হয়। মাইসোর বিশ্ববিদ্যালয়ের প্রাথমিক কনভোকেশন এখানেই অনুষ্ঠিত হত। মাইসোর রাজ্যের বিধান পরিষদের প্রথম সভা এই প্রাসাদে অনুষ্ঠিত হয় ১৯০৭ সালের জুলাই মাসে। এই পরিষদ শুরুর দিকে *রিপ্রেজেন্টেটিভ কাউন্সিল* নামে পরিচিত ছিল এবং এটির সভাপতিত্ব করতেন দেওয়ান। জয়চামারাজেন্দ্র উদিয়ার প্রাসদটিকে একটি ট্রাস্টের হাতে ন্যস্ত করেন এবং জনগনের প্রদর্শনের জন্য উন্মুক্ত করে দেন।

## স্থাপত্য
প্রাসাদটি তৈরীতে চিরাচরিত হিন্দু স্থাপত্যকলা ব্যবহার করা হয়েছে, যা তিনতলা বিশিষ্ট।

## তথ্যসূত্র

বিষয়শ্রেণী:১৮৬১ স্থাপনা
বিষয়শ্রেণী:ভারতের প্রাসাদ
বিষয়শ্রেণী:১৮৬১-এ ব্রিটিশ ভারতে প্রতিষ্ঠিত
বিষয়শ্রেণী:মহীশূর রাজ্য
বিষয়শ্রেণী:মহীশূরের দর্শনীয় স্থান
বিষয়শ্রেণী:ভারতের রাজকীয় বাসভবন
আলপিন (ক্রোড়পত্র)

**আলপিন** বাংলাদেশের দৈনিক সংবাদপত্র *[[প্রথম আলো]]*-র সোমবারের একটি ক্রোড়পত্র ছিল। ক্রোড়পত্রটি বাংলাদেশের সমাজজীবনের বিভিন্ন অসঙ্গতি তুলে ধরে বিদ্রূপাত্মক রচনা, কার্টুন ইত্যাদি ছাপিয়ে থাকত।

## নিয়মিত ফিচারসমূহ
আলপিন সংকলনের নিয়মিত বিভাগগুলো হল মূল গল্প নিয়ে লেখা “গজাল” , সম্পাদকীয় “বাউণ্ডুলে” এবং উল্লেখযোগ্য পরিমাণ কার্টুন। কার্টুনসহ অন্যান্য ফিচার বিভাগগুলোতে মূলত পাঠকরাই অবদান রাখেন।

## বিতর্ক
১৭ সেপ্টেম্বর ২০০৭|141x480px১৭ই সেপ্টেম্বর, ২০০৭ তারিখে প্রকাশিত আলপিনের ৪৩১তম সংখ্যায় স্থান পাওয়া একটি কার্টুনকে নিয়ে বাংলাদেশে বিতর্কের সূচনা হয়। কার্টুনটিতে একটি পূর্ণবয়স্ক মানুষের সাথে একজন বালকের সংলাপে বালকটি ইসলামের নবী মুহাম্মাদের নাম নিয়ে একটি কৌতুক করে।

২০ বছর বয়সী কার্টুনিস্ট আরিফুর রহমানের আঁকা কার্টুনটির বিষয়বস্তু একজন বয়স্ক মানুষের সাথে বিড়াল হাতে এক বালকের আলাপচারিতা। কার্টুনটির লিখিত সংলাপই মূলত বিতর্কের কারণ হয়ে দাঁড়ায়। যখন বালকটিকে তার নাম জিজ্ঞাসা করা হয় তখন সে নামের আগে "মোহাম্মদ" উল্লেখ করে না, যা বাংলাদেশের মুসলিম সম্প্রদায় ইসলাম ধর্মের নবী মুহাম্মদ সাল্লাল্লাহু আলাইহি ওয়াসাল্লাম-এর সম্মানার্থে ব্যবহার করে। অগ্রজ লোকটি ছেলেটিকে সকল নামের আগে এই শব্দ ব্যবহার করতে বলে। কার্টুনের শেষ অংশে যখন লোকটি জানতে চায় যে, বালকটির হাতে কী, তখন জবাবে সে বলে "মোহাম্মদ বিড়াল"।

বাংলাদেশের মুসলিম সমাজ কার্টুনটির তীব্র প্রতিবাদ করে ও গণপ্রতিবাদের আয়োজন করে, যা ২০০৭ সালের শুরুতে স্থাপিত বাংলাদেশের তৎকালীন তত্ত্বাবধায়ক সরকারের আমলে নিষিদ্ধ ছিল। মুসলিম নেতারা সরকারের সাথে আনুষ্ঠানিক বৈঠক করে এবং প্রথম আলোর অনুমোদন নিষিদ্ধকরণের আবেদন জানায়। বাংলাদেশ সরকার আলপিনের ৪৩১তম সংখ্যাটির বিক্রয় নিষিদ্ধ ঘোষণা করে এবং এর সকল কপি বাজেয়াপ্ত করে। কার্টুনটির রচয়িতা আরিফুর রহমানকে গ্রেপ্তার করা হয়।

পরবর্তীতে আলপিন ও মূল প্রথম আলো পত্রিকার সম্পাদক মতিউর রহমান প্রথম আলোয় একটি লিখিত মন্তব্যে কার্টুনটির জন্য ক্ষমাপ্রার্থনা করেন এবং তা প্রকাশের জন্য অনুতাপ প্রকাশ করেন। তিনি বলেন "অসম্পাদিত, অননুমোদিত ও অগ্রহণযোগ্য" কার্টুনটিকে অপসারণ করা হয়েছে এবং "সংশ্লিষ্ট ব্যক্তিদের বিরুদ্ধে ব্যবস্থা নেয়া হবে"। অবশ্য দেশের ধর্মীয় নেতারা তাদের আপত্তি অব্যাহত রাখে এবং মতিউর রহমান ও প্রথম আলোর প্রকাশক মাহফুজ আনামের গ্রেপ্তার দাবি করে।

## তথ্যসূত্র


## বহিঃসংযোগ
* আলপিন সংগ্রহশালা
* গ্লোবাল ভয়েস অনলাইন ব্লগ
* নিউজফিড রিসার্চার

বিষয়শ্রেণী:বাংলা বিদ্রূপ ম্যাগাজিন
বিষয়শ্রেণী:বাংলাদেশে ইসলাম সম্পর্কিত সমালোচনা
বিষয়শ্রেণী:এশিয়ায় ইসলাম সম্পর্কিত বিতর্ক
বিষয়শ্রেণী:বাংলাদেশে ইসলাম
বিষয়শ্রেণী:২০০৭-এ বাংলাদেশ
বিষয়শ্রেণী:দৈনিক প্রথম আলো
আলপিন

**আলপিন** হলো একপ্রকারের সরু, সূচাগ্র কীলকবিশেষ, যা সাধারণত কাগজ ইত্যাদি ফুঁড়ে, গেঁথে রাখার জন্য ব্যবহৃত হয়। আলপিনকে সংক্ষেপে **পিন**ও বলা হয়ে থাকে।
ডান|থাম্ব
ডান|থাম্ব|স্ট্যান্ডার্ড পিন
ডান|থাম্ব

## শব্দগত ব্যুৎপত্তি
বাংলা "আলপিন" শব্দটি এসেছে পোর্তুগিজ শব্দ *alfinete* থেকে বিবর্তিত হয়ে।

## গণমাধ্যমে ব্যবহার
* দৈনিক প্রথম আলো, "আলপিন" নামে একটি ব্যঙ্গাত্মক ক্রোড়পত্র প্রকাশ করতো, যা মূলত রম্যকৌতুকের আশ্রয়ে সমাজের নানা অসঙ্গতির বিষয়কে উপস্থাপন করতো।

## আরো দেখুন
* আলপিন, দৈনিক প্রথম আলো'র ক্রোড়পত্র।

## তথ্যসূত্র

বিষয়শ্রেণী:যন্ত্র
সুব্রত মুখার্জী

এয়ার মার্শাল **সুব্রত মুখার্জী** ওবিই, (৫ মার্চ ১৯১১ – ৮ নভেম্বর ১৯৬০) ছিলেন ভারতীয় হিসেবে দেশটির বিমান বাহিনীর প্রথম চীফ অভ দ্যা এয়ার স্টাফ বা বিমান বাহিনীর প্রধান কর্মকর্তা; তার পূর্বের প্রধানগণ সবাই ব্রিটিশ ছিলেন। তার জন্ম একটি নামকরা বাঙালি পরিবারে। তিনি পড়াশোনা করেছেন ভারত ও ইংল্যান্ডে। তিনি প্রথমে রয়াল এয়ার ফোর্সে যোগ দেন এবং পরবর্তীতে ভারতীয় বিমান বাহিনীর প্রথম দিককার সদস্য ছিলেন। তার বৈচিত্রপূর্ণ জীবনে তিনি অনেক পুরস্কারে ভূষিত হয়েছেন। ১৯৬০ সালে তিনি দুর্ঘটনায় মারা যান। তাকে বলা হয় "ভারতীয় বিমান বাহিনীর জনক"।

## প্রারম্ভিক জীবন
সুব্রত মুখার্জী কলকাতায় জন্ম গ্রহণ করেন ৫ মার্চ, ১৯১১ তারিখে। তার পিতামহ *নিবারন চন্দ্র মুখার্জী* সে সময়কার নামকরা সামাজিক ও শিক্ষা কর্মী ছিলেন। তিনি ছিলেন ব্রাহ্ম সমাজের সদস্য। পিতা সতীশচন্দ্র মুখার্জী খ্যাতনামা আই সি এস ও মাতা চারুলতা মুখার্জী ছিলেন প্রথম মহিলা 'ঈশান স্কলার' ও নিরলস সমাজকর্মী।  তার মাতামহ ড. প্রসন্নকুমার রায় ছিলেন ভারতীয় শিক্ষা মন্ত্রকের কর্মকর্তা এবং কলকাতার প্রেসিডেন্সী কলেজের প্রথম ভারতীয় অধ্যক্ষ। তার মাতামহী সরলা রায় ছিলেন গোখালে স্মৃতি বিদ্যালয়ের প্রতিষ্ঠাতা। চার সন্তানের মধ্যে সর্বকনিষ্ঠ সুব্রত তিন মাস বয়সেই ইংল্যান্ড গমন করেন। জ্যেষ্ঠা ভগিনী রেণুকা রায়, সাংসদ, কেন্দ্রীয় সরকারের ক্যাবিনেট মন্ত্রী ও সমাজকর্মী। তিনি তার শৈশব কাটিয়েছেন কৃষ্ণনগর ও চুঁচুড়া এলাকায়।

## ব্যক্তিগত জীবন
১৯৩৯ সালে শারদা পণ্ডিত নাম্নী এক মহারাষ্ট্রীয় মহিলাকে বিবাহ করেন। তাদের একপুত্র সঞ্জীব। শারদা মুখার্জী গুজরাত ও অন্ধ্রপ্রদেশের রাজ্যপাল হয়েছিলেন।

## প্রাথমিক জীবন ও শিক্ষা
১৯১১ সালের ৫ মার্চ কলকাতায় জন্মগ্রহণ করেন।  তার বাবা সতীশচন্দ্র মুখোপাধ্যায় ছিলেন ভারতীয় সিভিল সার্ভিসের প্রথম ভারতীয় কর্মকর্তা  এবং তার মা  চারুলতা মুখার্জী ছিলেন একজন সমাজকর্মী। তার পিতামহ নিবারণ চন্দ্র মুখার্জি ছিলেন একজন ব্রাহ্ম, দেশের  সামাজিক ও শিক্ষাগত সংস্কারের অগ্রগামী এবং ব্রাহ্মসমাজেরর সদস্য ছিলেন। তার মাতামহ ভারতীয় শিক্ষা সেবক প্রসন্নকুমার রায় ছিলেন কলকাতা প্রেসিডেন্সি কলেজের প্রথম ভারতীয় অধ্যক্ষ।

## মৃত্যু
সুব্রত মুখার্জী ছিলেন এয়ার ইন্ডিয়ার ১৯৬০ সালের নভেম্বরে প্রথম টোকিওগামী ফ্লাইটের যাত্রীদের একজন। ১৯৬০ সালের ৮ নভেম্বর সুব্রত ভারতীয় নৌবাহিনীর একজন বন্ধুর সাথে টোকিওর একটি রেস্তোরাঁয় আহার করছিলেন। এ সময় খাবারের একটি টুকরা তার গলায় আটকে যায় এবং তিনি শ্বাস বন্ধ হয়ে মৃত্যু বরণ করেন।

তার স্মৃতিতে বিমানবাহিনীর সদর দপ্তরে দিল্লিতে একটি পার্ক নামাংকিত আছে।

## তথ্যসূত্র


## বহিঃসংযোগ
* The Saga of a Soaring Legend - by Sqn Ldr Rana Chhina (Retd)
* Air Marshal Subroto Mukherjee, OBE - by Jagan Pillarisetti

বিষয়শ্রেণী:ভারতীয় বিমানবাহিনীর এয়ার মার্শাল
বিষয়শ্রেণী:১৯১১-এ জন্ম
বিষয়শ্রেণী:১৯৬০-এ মৃত্যু
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:কলকাতার সামরিক ব্যক্তি
বিষয়শ্রেণী:বিমানবাহিনী প্রধান (ভারত)
বিষয়শ্রেণী:বাঙালি হিন্দু
বিষয়শ্রেণী:রাজকীয় বিমান বাহিনী কর্মকর্তা
বিষয়শ্রেণী:তেলিরবাগের দাশ পরিবার
চন্দ্রবিন্দু (ব্যান্ড)

**চন্দ্রবিন্দু** কলকাতার একটি বাংলা ব্যান্ড দল। তাদের নাম নেয়া হয়েছে বাংলা বর্ণমালার শেষ অক্ষর চন্দ্রবিন্দু ' **ঁ** 'থেকে। এছাড়া জনপ্রিয় বাংলা ছড়াকার সুকুমার রায়ের ননসেন্স ছড়ার বই হযবরল এর একটি উক্তি থেকেও তারা এই নাম রাখার প্রেরণা পেয়েছেন।

১৯৮৯ সালে যাত্রা শুরু করে চন্দ্রবিন্দু। ব্যান্ডটি চন্দ্রিলের বিদ্রুপাত্মক, কথ্য ভাষার গানের কথার জন্য পরিচিত। এসব কথায় সাম্প্রতিক ঘটনা এবং সাংস্কৃতিক পরিমন্ডলের বিভিন্ন সূত্র দেয়া থাকে। এছাড়া তারা উপল ও অনিন্দ্যের লেখা ভিন্ন ধাঁচের গানও পরিবেশন করে থাকে।

## নামের উৎপত্তি
বংলা বর্ণমালার শেষ অক্ষর চন্দ্রবিন্দু **ঁ** থেকে ব্যান্ডটির নাম নেয়া হয়েছে। নামটি জনপ্রিয় বাংলা ছড়াকার সুকুমার রায়ের ননসেন্স ছড়ার বই *[[হযবরল]]* এর একটি উক্তি নির্দেশ করে:
বেড়াল বলল, “বেড়ালও বলতে পার, রুমালও বলতে পার, চন্দ্রবিন্দুও বলতে পার।” আমি বললাম, “চন্দ্রবিন্দু কেন?”

শুনে বেড়ালটা “তাও জানো না?” বলে এক চোখ বুজে ফ্যাচ্‌ফ্যাচ্ করে বিশ্রীরকম হাসতে লাগল। আমি ভারি অপ্রস্তুত হয়ে গেলাম। মনে হল, ঐ চন্দ্রবিন্দুর কথাটা নিশ্চয় আমার বোঝা উচিত ছিল। তাই থতমত খেয়ে তাড়াতাড়ি বলে ফেললাম, “ও হ্যাঁ-হ্যাঁ, বুঝতে পেরেছি।”

বেড়ালটা খুশি হয়ে বলল, “হ্যাঁ, এ তো বোঝাই যাচ্ছে— চন্দ্রবিন্দুর চ, বেড়ালের তালব্য শ, রুমালের মা— হল চশমা। কেমন, হল তো?”

## ব্যান্ড সদস্য
* সুরজিৎ — গিটার
* রাজশেখর — পারকিউশন
* চন্দ্রিল — গীতিকার
* অনিন্দ্য — গীতিকার/প্রধান গায়ক
* দ্রোণ — কি-বোর্ড
* অরুপ — গিটার
* উপল — গীতিকার/প্রধান গায়ক
* রিজু — গিটার

## সাবেক সদস্য
* প্রীতম
* অরিন্দম

## ডিসকোগ্রাফি
* **আর জানি না** (১৯৯৭)
# 
#
* **গাধা** (১৯৯৮)
# বন্ধু তোমায়
# ফাঁকা নাকি
# যদি বলো হ্যাঁ 
# খেলছে শচীন
# আনন্দ সেন
# নতজানু 
# গাধা
# ঝিলমিল
# রোগা বলো না
# চন্দ্রবিন্দু
* **ত্বকের যত্ন নিন** (১৯৯৯)
# আজ আবার 
# ত্বকের যত্ন নিন
# রিকসাওয়ালা
# উড়ে যাচ্ছে
# মাটির কাছাকাছি 
# ভূত বসেছে
# ফের ভূত বসেছে
# আড্ডা
# একটি মুরগি
# ভোরের কুয়াশা
# বাথরুম
* **চ** (২০০১) 
# নীল
# গান ভালোবেসে গান
# আদরের নৌকো
# দুনিয়া ডট কম
# বনবাসী
# ভিনদেশী তারা
# দুধ না খেলে
# ভালো লাগে না
# আমাদের ছাদে
# তা না না
* **ডাকনাম** (২০০২)
* **জুজু** (২০০৩)
# মন 
# জুজু
# গীতগোবিন্দ
# আইকম বাইকম
# এইটা তোমার গান
# কী আর করবো
# অঙ্ক কী কঠিন
# আমি আমার মনে
# মা ডাকে খোকা
# বাগিয়ে কালি
* **চন্দ্রবিন্দাস** (সংকলন, ২০০৫)
* **এভাবেও ফিরে আসা যায়** (*আর জানি না* অ্যালবামের নতুন সংস্করণ, ২০০৫)
* **হুলাবিলা** (২০০৫)
* **U/A'' (২০০৮)
* **নয়** (২০১২)
* **টালোবাসা''' (২০২৫)

## আরো দেখুন
* মহীনের ঘোড়াগুলি
* ভূমি

## বহিঃসংযোগ
* Singing the nonsense verse, a Times of India article on the band
* Of Moon and More, an article on the band in The Hindu

## তথ্যসূত্র

বিষয়শ্রেণী:কলকাতার সংস্কৃতি
বিষয়শ্রেণী:বাংলা ব্যান্ড
বিষয়শ্রেণী:ভারতের ব্যান্ড
বিষয়শ্রেণী:বাঙালি সঙ্গীতজ্ঞ
আর্থার সি ক্লার্ক

**আর্থার সি ক্লার্ক** (ইংরেজি ভাষায়: Arthur Charles Clarke) (১৬ ডিসেম্বর, ১৯১৭ - ১৯ মার্চ, ২০০৮) একজন বিখ্যাত বিজ্ঞান কল্পকাহিনী লেখক এবং উদ্ভাবক। তিনি বিখ্যাত অডিসি সিরিজের স্রষ্টা। একাধিকবার হুগো ও নেবুলা পুরস্কার লাভ করেছেন। ২০০১: আ স্পেস অডিসি চলচ্চিত্রে চিত্রনাট্য রচনার জন্য স্ট্যানলি কুবরিকের সাথে যৌথভাবে একাডেমি পুরস্কার মনোনয়ন পেয়েছেন। জীবনের অধিকাংশ সময়ই ক্লার্ক শ্রীলঙ্কায় ছিলেন।

১৯৪৫ খ্রিষ্টাব্দে প্রকাশিত একটি বিজ্ঞান প্রবন্ধে ক্লার্কই প্রথম উপগ্রহ ভিত্তিক যোগাযোগ ব্যবস্থার ধারণা দেন, যদিও তিনি এই ধারণাকে পেটেন্ট করে আর্থিকভাবে লাভবান হওয়ার চেষ্টা করেননি। এই মহান সাহিত্যিক ও বিজ্ঞান গবেষক ২০০৮ সালের ১৯শে মার্চ শ্রীলঙ্কার রাজধানী কলম্বোতে মৃত্যুবরণ করেন।
## জীবনী
### প্রথম জীবন
ক্লার্কের জন্ম ইংলেন্ডর সমারসেটে ।। বালক বয়সে তিনি আকাশদেখা আর আমেরিকার পুরোনো বিজ্ঞান কল্পকাহিনী পড়তে পছন্দ করতেন।

## রচনাবলী
:*সম্পূর্ণ তালিকার জন্য দেখুন: [[আর্থার সি ক্লার্কের রচনাবলী]]। এখানে গুরুত্বপূর্ণ কয়েকটির নাম দেয়া হলো।*
## তথ্যসূত্র

## বহিঃসংযোগ

* ArthurCClarke.net : fan community & discussion site
* Sir Arthur C. Clarke links & image archive
* Clarke's 1945 Communication Satellite Idea
* The Arthur C. Clarke Foundation
* Sir Arthur Clarke Awards 2005
* 
* 

বিষয়শ্রেণী:বিজ্ঞান কল্পকাহিনী লেখক
বিষয়শ্রেণী:১৯১৭-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:ইংরেজ লেখক
বিষয়শ্রেণী:শ্রীলঙ্কান লেখক
বিষয়শ্রেণী:ধর্মের সমালোচক
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:২১শ শতাব্দীর ইংরেজ ঔপন্যাসিক
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:ইংরেজ নাস্তিক
বিষয়শ্রেণী:ইংরেজ প্রাবন্ধিক
বিষয়শ্রেণী:নাইটস ব্যাচেলর
বিষয়শ্রেণী:ইংল্যান্ডের এলজিবিটিকিউ লেখক
বিষয়শ্রেণী:রাজকীয় বিমান বাহিনী কর্মকর্তা
বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা
বিষয়শ্রেণী:বহির্জাগতিক বুদ্ধিমত্তার অনুসন্ধান
বিজ্ঞান কল্পকাহিনীর ইতিহাস

থাম্ব|বৈজ্ঞানিক কল্পকাহিনীর একটি বাড়ি
বিজ্ঞান কল্পকাহিনী ধরনটিতে সাহিত্যের কোন্‌ কোন্‌ বিষয়গুলোকে স্থান দেয়া হবে তা নির্ধারণ করা বেশ দুঃসাধ্য ব্যাপার। এ কারণেই বিজ্ঞান কল্পকাহিনীর ব্যাপ্তি বা পরিসর ব্যাপক। সে হিসেবে এর উৎপত্তি কবে কখন হয়েছিল তা সঠিকভাবে বলা সম্ভব নয়, বরং এটি একটি উন্মুক্ত প্রশ্ন হিসেবেই থেকে গেছে। কেউ কেউ মনে করেন সুপ্রাচীন সুমেরীয় সভ্যতার *[[গিলগামেশ]]* ছিল প্রথম বিজ্ঞান কল্পকাহিনীমূলক রচনা বা সাহিত্য। তবে অনেকেই এর বিরোধিতা করেন। অধিকাংশের মতে বিজ্ঞান কল্পকাহিনী লেখা যেতে পারে কেবল প্রকৃত বিজ্ঞানের উপর ভিত্তি করেই। সে হিসেবে বৈজ্ঞানিক বিপ্লবোত্তর যুগেই বিজ্ঞান কল্পকাহিনীর উৎপত্তি। আর এই যুগের সূচনা হয়েছে পদার্থবিজ্ঞান, জ্যোতির্বিজ্ঞান এবং গণিতশাস্ত্রের মত ক্ষেত্রে আইজাক নিউটন বা গ্যালিলিও গ্যালিলির মত বাঘা বাঘা বিজ্ঞানীদের বিপুল অবদানের পর থেকে। অনেকেই মেরি শেলির বিখ্যাত গথিক উপন্যাস *[[ফ্রাংকেনস্টাইন]]*-কে বিজ্ঞান কল্পকাহিনী রচনার সূচনা হিসেবে দেখেন।

## বহিঃসংযোগ
* Bison Frontiers of Imagination
* Dover Publications

বিষয়শ্রেণী:বিজ্ঞান কল্পকাহিনী
বিষয়শ্রেণী:সাহিত্যের ইতিহাস
বিল ফোকেস

**উইলিয়াম অ্যান্থনি ফোকেস** (জন্ম জানুয়ারি ৫, ১৯৩২) ছিলেন একজন ইংরেজ ফুটবল খেলোয়াড় যিনি ম্যানচেস্টার ইউনাইটেড ক্লাবে স্যার ম্যাট বাজবির *বাজবি বেইবসের* সদস্য ছিলেন। তিনি এই দলে ১৯৫০ ও ১৯৬০ দশকে খেলেছেন। তার পছন্দের অবস্থান ছিল সেন্টার ব্যাক। তিনি ম্যানচেস্টার ইউনাইটেডের পক্ষে ৬৭৯ খেলায় অংশ নিয়েছেন যা স্যার ববি চার্লটন ও রায়ান গিগসের পর তৃতীয়। এছাড়া তিনি বদলী খেলোয়াড় হিসেবে ৩ টি খেলায় অংশ নিয়েছেন। তিনি ১৯৫৭-৫৮, ১৯৫৯-৬০, ১৯৬৩-৬৪ এবং ১৯৬৪-৬৫ সালের ইউনাইটেডের সবগুলো খেলায় অংশ নিয়েছেন। তিনি ইউনাইটেডের পক্ষে খেলা ১৮ মৌসুমে ৯ গোল করেছেন। তিনি ইউনাইটেডকে ৪টি প্রথম বিভাগ চ্যাম্পিয়নশিপ, একটি এফএ কাপ এবং একটি ইউরোপীয়ান কাপ জিততে সাহায্য করেছেন। ১৯৫৫ সালে তিনি মাত্র একটি খেলায় ইংল্যান্ড দলের প্রতিনিধিত্ব করেছেন।

## বহিঃসংযোগ
* Short biography on the official ম্যানচেস্টার ইউনাইটেড website

বিষয়শ্রেণী:১৯৩২-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:২০১৩-এ মৃত্যু
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ইংরেজ ফুটবল ম্যানেজার
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
অ্যালেক্স স্টেপনি

**আলেক্সান্ডার সাইরিল (অ্যালেক্স) স্টেপনি** (জন্ম সেপ্টেম্বর ১৮, ১৯৪২) একজন ইংরেজ ফুটবল খেলোয়াড় যিনি ম্যানচেস্টার ইউনাইটেডের গোলরক্ষক ছিলেন। ইংরেজ কোন ক্লাবের পক্ষে জেতা প্রথম ইউরোপীয়ান কাপ জয়ী দলের গোলরক্ষকও তিনি।

## লন্ডনে প্রারম্ভিক জীবন
স্টেপনি ফুলহ্যাম দলে যোগ দেন কিন্তু এখানে তিনি সফল হননি। পরে তিনি মিলওয়াল ক্লাবে ১৯৬৩ সালে যোগ দেন। ১৯৬৬ সালে তিনি ৫০,০০০ পাউন্ডের বিনিময়ে চেলসি ক্লাবে যোগ দেন। ম্যানেজার টমি ডোচার্টি শুরুতে এক সপ্তাহ পরপর স্টেপনি ও আরেক সতীর্থ গোলরক্ষক পিটার বোনেতিকে খেলাতে চাইলেও তিনমাস পর স্টেপনিকে ম্যানচেস্টার ইউনাইটেডের কাছে ৫৫,০০০ পাউন্ডের বিনিময়ে বিক্রি করে দেওয়া হয়। চেলসিতে তিনি মাত্র এক ম্যাচ খেলেছিলেন। ম্যানচেস্টার সিটি ক্লাবের বিপক্ষে তার অভিষেক ঘটে যাতে ডেনিস লর গোল থেকে ইউনাইটেড ১-০ গোলে জেতে।

## তথ্যসূত্র

বিষয়শ্রেণী:১৯৪২-এ জন্ম
বিষয়শ্রেণী:ইংরেজ পুরুষ ফুটবলার
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:অলট্রিঙ্গাম ফুটবল ক্লাবের খেলোয়াড়
বিষয়শ্রেণী:মিলওয়াল ফুটবল ক্লাবের খেলোয়াড়
বিষয়শ্রেণী:টুটিং অ্যান্ড মিচাম ফুটবল ক্লাবের খেলোয়াড়
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:জীবিত ব্যক্তি
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:১৯৭০ ফিফা বিশ্বকাপের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ইংরেজ প্রবাসী পুরুষ ফুটবলার
ক্ষেত্রফল অনুযায়ী হ্রদের তালিকা

হ্রদ (ইংরেজি ভাষায়: Lake) হল ভূ-বেষ্টিত লবণাক্ত বা মিষ্টি স্থির পানির বড় আকারের জলাশয়। হ্রদ উপসাগর বা ছোট সাগর এর মত কোন মহাসমুদ্রের সাথে সংযুক্ত নয়, তাই এতে জোয়ার ভাটা হয় না। বিভিন্ন ভূ-তাত্ত্বিক কারণে মাটি নিচু হয়ে হ্রদের সৃষ্টি হতে পারে। স্তরীভূত শিলায় ভাঁজের সৃষ্টি হয়ে, অনেক বড় আকারের শিলাস্তর ফাটলের আকারে স্থানচ্যুত হলে, কিংবা ভূমিধ্বসের ফলে পাহাড়ী নদীর গতিপথে প্রতিবন্ধকতার সৃষ্টি হয়ে হ্রদের সৃষ্টি হতে পারে। এছাড়া হিমবাহের মাধ্যমেও অনেক হ্রদ তৈরি হয়। হিমবাহগুলি এদের গতিপথে ভূ-পৃষ্ঠে গভীর খাঁজের সৃষ্টি করে এবং পরবর্তীতে কোন কারণে হিমবাহগুলি সরে গেলে এসব স্থানে হ্রদের সৃষ্টি হয়। উত্তর আমেরিকার অনেক হ্রদ এভাবেই তৈরি হয়েছে। এখানে আয়তন অনুযায়ী পৃথিবীর সর্ববৃহৎ হ্রদসমূহের একটি তালিকা উল্লেখ করা হচ্ছে:

## তালিকা

## মহাদেশ অনুযায়ী বৃহত্তম হ্রদসমূহ
* **[[আফ্রিকা]]** - ভিক্টোরিয়া হ্রদ
* **[[অ্যান্টার্কটিকা]]** - ভস্টক হ্রদ 
* **[[এশিয়া]]** - কাস্পিয়ান সাগর 
* **[[অস্ট্রেলিয়া]]** - আয়ার হ্রদ
* **[[ইউরোপ]]** - লাডোগা হ্রদ
* **[[উত্তর আমেরিকা]]** - সুপিরিয়র হ্রদ
* **[[দক্ষিণ আমেরিকা]]** - টিটিকাকা হ্রদ

## তথ্যসূত্র

## আরও দেখুন
* গভীরতা অনুযায়ী হ্রদসমূহের তালিকা
* আয়তন অনুযায়ী হ্রদসমূহের তালিকা

বিষয়শ্রেণী:হ্রদ
বিষয়শ্রেণী:আয়তন অনুযায়ী তালিকা
অজন্তা গুহাসমূহ

**অজন্তা গুহাসমূহ** () ভারতের মহারাষ্ট্রের ঔরঙ্গবাদ জেলার গভীর খাড়া গিরিখাতের পাথর কেটে খোদাই করা প্রায় ৩০টি গুহা-স্তম্ভ। এগুলো খ্রিষ্টপূর্ব দোসরা শতাব্দী থেকে খ্রিষ্টীয় সপ্তম শতাব্দীর মধ্যে নির্মিত হয়েছিল বলে ধারণা করা হয়। এগুলোতে পাওয়া ছবি ও ভাস্কর্য, তৎকালীন বৌদ্ধধর্মীয় শিল্পের উৎকৃষ্ট নিদর্শন। অজন্তার দেয়ালের চিত্রগুলিতে বুদ্ধের জীবনের বিভিন্ন পর্যায়ের কাহিনি বর্ণিত হয়েছে। ফ্রেস্কো ধাঁচের এই দেয়ালচিত্রগুলোর জীবন্তরূপ এবং এগুলো তে নানা রঙের সমৃদ্ধ ও সূক্ষ্ম প্রয়োগ এগুলোকে ভারতের বৌদ্ধ চিত্রশিল্পের সর্বোৎকৃষ্ট নিদর্শনে পরিণত করেছে। গুহাগুলো মহারাষ্ট্রের আওরঙ্গবাদ জেলার জলগাঁও রেলস্টেশনের কাছে, আজিন্তা বা অজন্তা গ্রামের প্রান্তে অবস্থিত (২০ ডিগ্রি ৩০ মিনিট উত্তর অক্ষাংশ এবং ৭৫ ডিগ্রি ৪০ মিনিট পূর্ব দ্রাঘিমাংশ)। ১৯৮৩ সাল থেকে এই স্থানটি একটি ইউনেস্কো ওয়ার্ল্ড হেরিটেজ সাইট।

অজন্তাশৈলী ভারতে এবং অন্যত্র যথেষ্ট প্রভাব ফেলেছে, বিশেষ করে জাভাতে। সংশ্লিষ্ট দুই মিনার গোষ্ঠীর সঙ্গে,ভারতীয় ইতিহাসের দুই গুরুত্বপূর্ণ সময় জড়িয়ে আছে। সামগ্রিক অজন্তা গুহা, ভারতীয় শিল্পবিবর্তনের ব্যতিক্রমী সাক্ষ্য বহন করে, সেইসাথে বৌদ্ধসম্প্রদায়ের ভূমিকা নির্ধারণ করে, বুদ্ধিজীবী ও ধর্মীয় প্রেক্ষাগৃহগুলো, ভারতে গুপ্ত এবং তাদের তাৎক্ষণিক উত্তরাধিকারীর বিদ্যালয়গুলো ও অভ্যর্থনা কেন্দ্রগুলো।২৯টি গুহা প্রায় ২০০ খ্রিষ্টপূর্বাব্দে খনন শুরু করা হয়েছিল, কিন্তু তারা ইলোরার অণুকূলে ৬৫০ খ্রিষ্টাব্দে পরিত্যক্ত হয়। পাঁচটি গুহাতে মন্দিরগুলো ছিল এবং চব্বিশটি গুহাতে মঠ ছিল যেগুলো প্রায় ২০০ বৌদ্ধ সন্ন্যাসী ও শিল্পীদের দ্বারা অধিকৃত ছিল বলে মনে করা হয়। ১৮১৯ সালে একটি ব্রিটিশ বাঘশিকারের দল দ্বারা পুনরাবিষ্কৃত হবার আগে অবধি, অজন্তাগুহা ধীরে ধীরে বিস্মৃতিতে তলিয়ে গিয়েছিল।

চীনা পরিব্রাজক হিউয়েন সাঙের ভ্রমণলিপিতে অজন্তার বর্ণনা আছে। গুহাগুলো দীর্ঘকাল অরণ্যের আড়ালে বিস্মৃত অবস্থায় পড়ে ছিল। উনিশ শতকে, ১৮১৯ সালে, এগুলো নতুন করে আবিষ্কৃত হয়। অজন্তা ও অদূরবর্তী ইলোরা ভারতের অন্যতম প্রধান পর্যটনকেন্দ্র।

## গ্যালারি

Image:Aurangabad - Ajanta Caves (9).JPG|টিকেট অফিস থেকে তোলা গুহার বহির্দৃশ্য
Image:Cave 01 porch.jpg|প্রথম গুহার বারান্দা
Ajanta Caves, India, Ancient Buddhist temple (monastery).jpg
Ajanta Caves, India, Ajanta basalt cliffs and caves.jpg
Ajanta Caves, India, Illuminated Buddha image inside ancient cave temple.jpg
Ajanta Caves, India, Ajanta chaitya (stupa) worship hall, Cave 26.jpg
Ajanta Caves, India, The front courtyard of ancient Buddhist monastery.jpg
Ajanta Caves, India, Hindu girls.jpg
Ajanta Caves, India, Buddha image carving.jpg


## তথ্যসূত্র

## আরও দেখুন
* ভারতীয় শিল্পকলা ও স্থাপত্য

বিষয়শ্রেণী:ভারতের চিত্রলিপি সম্বলিত গুহা
বিষয়শ্রেণী:ভারতের বিশ্ব ঐতিহ্যবাহী স্থান
বিষয়শ্রেণী:ভারতীয় বৌদ্ধ ভাস্কর্য
বিষয়শ্রেণী:মহারাষ্ট্রের দর্শনীয় স্থান
বিষয়শ্রেণী:খ্রিস্টপূর্ব ২য় শতাব্দীতে প্রতিষ্ঠিত
বিষয়শ্রেণী:ভারতের স্থাপত্য
বিষয়শ্রেণী:ভারতীয় শিল্পকলা
বিষয়শ্রেণী:ভারতীয় চিত্রকর্ম
বিষয়শ্রেণী:ভারতের প্রাক্তন জনবহুল স্থান
নেকেড মোল ইঁদুর

**নেকেড মোল ইঁদুর** একটি ইঁদুর, এরা মূলত পূর্ব আফ্রিকায় অবস্থিত। ইনসেক্টদের মত নেকেড মোল ইঁদুর একটি ইউসোস্যাল প্রাণী, অর্থাৎ এক্ষেত্রে বন্ধ্যা ইঁদুরসমূহ উৎপাদনক্ষম নারী ইঁদুরের অধীনে কাজ করে। রাণী ইঁদুরটি ফেরোমোন নির্গত করে এবং যখন অন্যান্য মেয়ে ইঁদুর সাধারণ টয়লেটে যায় তখন তারা এর প্রভাবে বন্ধ্যা হয় পড়ে।

## তথ্যসূত্র

বিষয়শ্রেণী:ইঁদুর
বিষয়শ্রেণী:পূর্ব আফ্রিকার প্রাণিকুল
তত্ত্বাবধায়ক সরকার

**তত্ত্বাবধায়ক সরকার** হল এমন একটি অস্থায়ী অ্যাডহক (বিশেষ ও পূর্বপরিকল্পনাবিহীন) সরকার যা একটি নিয়মিত সরকার নির্বাচিত বা গঠিত না হওয়া পর্যন্ত একটি দেশের কিছু সরকারি দায়িত্ব ও কার্য সম্পাদন করে। নির্দিষ্ট অনুশীলনের উপর নির্ভর করে, এটি সাধারণত এলোমেলোভাবে নির্বাচিত বা সংসদের অনুমোদিত সদস্য বা বিদায়ী সদস্যদের নিয়ে থাকে, যতক্ষণ না তাদের বরখাস্ত করা হয়।

প্রতিনিধিত্বশীল গণতন্ত্রে তত্ত্বাবধায়ক সরকারসমূহ সাধারণত তাদের কার্যে সীমিত থাকে, সত্যিকারের শাসন ও নতুন আইনের প্রস্তাব না করে শুধুমাত্র চলমান স্থিতাবস্থা বজায় রাখার জন্য কাজ করে। স্থায়ী সরকারের পরিবর্তে নির্বাচনকালীন সময়ে তত্ত্বাবধায়ক সরকারকে অস্থায়ীভাবে প্রতিস্থাপন করা হয়, কারণ উপরোক্ত কার্যাবলী অনুশীলন করার জন্য এই সরকারের কোন বৈধ ম্যান্ডেট (নির্বাচনী অনুমোদন) থাকে না।

## আরও দেখুন
* বাংলাদেশের তত্ত্বাবধায়ক সরকার
বিষয়শ্রেণী:সরকার
বিষয়শ্রেণী:রাজনৈতিক পরিভাষা
বিষয়শ্রেণী:তত্ত্বাবধায়ক সরকার
মহানন্দা নদী

**মহানন্দা নদী** বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ৩৬০ কিলোমিটার, গড় প্রস্থ ৪৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মহানন্দা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৫।

## প্রবাহপথ
এর উৎপত্তিস্থল হিমালয় পর্বতের ভারতের পশ্চিমবঙ্গ রাজ্যের দার্জিলিং জেলার অংশে। দার্জিলিং জেলা থেকে পশ্চিমবঙ্গের উত্তরাংশ দিয়ে প্রবাহিত হয়ে এটি বাংলাদেশের তেঁতুলিয়া উপজেলার, বাংলাবান্ধা দিয়ে প্রবেশ করে। থাম্ব|তেতুলিয়া থেকে মহানন্দা নদী এর পর তেতুলিয়া পুরাতন বাজার দিয়ে আবার পশ্চিমবঙ্গের উত্তর দিনাজপুর জেলায় প্রবেশ করে, পরে মালদা জেলা হয়ে আবার বাংলাদেশের চাঁপাইনবাবগঞ্জ জেলা শহরের কাছে প্রবেশ করে পদ্মা নদীর সাথে মিলিত হয়। বৃষ্টির জল এই নদীর প্রবাহের প্রধান উৎস। ফলে গরম কাল ও শীতকালে নদীর পানি কমে যায়, আর বর্ষা মৌসুমে নদীর দুই কুল ছাপিয়ে বন্যা হয়ে থাকে। বাংলাদেশের মধ্য দিয়ে প্রবাহিত মহানন্দা নদীর অংশটির দৈর্ঘ্য ৩৬ কিমি।

## উপনদী
পুনর্ভবা,পাগলা নদী,নাগর, টাংগন, কুলিক। কালিন্দী

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ
* মেচী নদী

## চিত্রসংগ্রহ

Image:Mahananda River1.JPG|শিলিগুড়িতে সূর্য সেন সেতু থেকে তোলা মহানন্দা নদীর দৃশ্য।
File:মহানন্দা নদী ৭.jpg|মহানন্দা নদী 


## তথ্যসূত্র

## বহিঃসংযোগ

 

বিষয়শ্রেণী:চাঁপাইনবাবগঞ্জ জেলার নদী
বিষয়শ্রেণী:দার্জিলিং জেলার নদী
বিষয়শ্রেণী:পঞ্চগড় জেলার নদী
বিষয়শ্রেণী:জলপাইগুড়ি জেলার নদী
বিষয়শ্রেণী:তেঁতুলিয়া উপজেলা
বিষয়শ্রেণী:উত্তর দিনাজপুর জেলার নদী
বিষয়শ্রেণী:গঙ্গার উপনদী
বিষয়শ্রেণী:রংপুর বিভাগের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:মালদা জেলার নদী
বিষয়শ্রেণী:বিহারের নদী
বিষয়শ্রেণী:শিলিগুড়ি
বিষয়শ্রেণী:বাংলাদেশের নদী
বিষয়শ্রেণী:পশ্চিমবঙ্গের নদী
সুরমা নদী

**সুরমা নদী** বাংলাদেশ-ভারতের একটি আন্তঃসীমান্ত নদী। সুরমা নদী বাংলাদেশের উত্তর-পূর্বাঞ্চলের সিলেট ও সুনামগঞ্জ জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক সুরমা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮৩। এটি বাংলাদেশের প্রধান নদীসমূহের অন্যতম।

## অন্যান্য তথ্য
এটি সুরমা-মেঘনা নদী ব্যবস্থার অংশ। ইবনে বতুতা এই নদী পথে ১৫ দিন নৌ পথে চলেছেন, তার রেহলা গ্রন্থে এ বিষয়ে বিশদ বর্ণনা আছে। উত্তর-পূর্ব ভারতের বরাক নদী বাংলাদেশে প্রবেশ করার সময় সুরমা ও কুশিয়ারা নদীতে বিভক্ত হয়ে যায়। সিলেট, সুনামগঞ্জ, নেত্রকোণা, কিশোরগঞ্জ এর উপর দিয়ে প্রবাহিত হয়ে মেঘনায় মিশেছে। এই দুটি নদী কিশোরগঞ্জ জেলার ভৈরববাজারের কাছে পুনরায় মিলিত হয়ে মেঘনা নদী গঠন করে, এবং পরিশেষে বঙ্গোপসাগরে পতিত হয়।

## গতিপথ
মণিপুর পাহাড়ের মাও সংসাং হতে বরাক নদীর উৎপত্তি হয়। বাংলাদেশ সীমান্তে নদীটি দুই শাখায় বিভক্ত হয়, এর উত্তরের শাখাটি সুরমা নদী, আর দক্ষিণের শাখার নাম কুশিয়ারা নদী। এর পর সুরমা নদী সিলেট এলাকায় প্রবেশ করে সুরমা অববাহিকার সৃষ্টি করে।

## চিত্রসম্ভার

File:Surma River 0002.jpg|সিলেটে সুরমা 
File:Surma River, Chhatak.jpg|ছাতক উপজেলায় সুরমা নদী
File:Surma river.JPG|সুনামগঞ্জ শহরের পাশে সুরমা 
File:BD Surma 2.jpg|হাওরে সুরমা নদী
File:05122009 River Surma Sylhet photo2 Ranadipam Basu.jpg|কিন ব্রিজ, সিলেটে, সুরমা নদী 


## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

## বহিঃসংযোগ

বিষয়শ্রেণী:ভারতের নদী
বিষয়শ্রেণী:আন্তঃসীমান্ত নদী
বিষয়শ্রেণী:এশিয়ার নদী
বিষয়শ্রেণী:সিলেট বিভাগের নদী
বিষয়শ্রেণী:সিলেট জেলার নদী
বিষয়শ্রেণী:সুনামগঞ্জ জেলার নদী
বিষয়শ্রেণী:বাংলাদেশের নদী
বিষয়শ্রেণী:বঙ্গোপসাগর
বিষয়শ্রেণী:কিশোরগঞ্জ জেলা
ডেনিস ভায়োলেট

**ডেনিস সিডনি ভায়োলেট** (সেপ্টেম্বর ২০, ১৯৩৩ ম্যানচেস্টার – মার্চ ৬, ১৯৯৯) ছিলেন একজন ইংরেজ ফুটবল খেলোয়াড়। তিনি ১৯৪৯ সালের ১ সেপ্টেম্বর ম্যানচেস্টার ইউনাইটেডে যোগ দেন। ১৯৫৩ সালের ১১ এপ্রিল তিনি ম্যানচেস্টার ইউনাইটেড ক্লাবের হয়ে প্রতিদ্বন্দ্ব্বী নিউকাসল ইউনাইটেডের বিপক্ষে প্রথম মাঠে নামেন।

১৯৫০ দশকের ম্যাট বাজবির বাজবি বেইবসের একজন সদস্য ছিলেন। তিনি মূলত একজন স্ট্রাইকার। তিনি মিউনিখ বিমান দুর্ঘটনা থেকে বেঁচে যান। ১৯৫৬-৫৭ মৌসুমের লিগ জেতায় ভায়োলেটের বড় অবদান ছিল।

বিষয়শ্রেণী:ইংরেজ পুরুষ ফুটবলার
বিষয়শ্রেণী:ইংরেজ ফুটবল ম্যানেজার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:বিমান দুর্ঘটনা থেকে বেঁচে যাওয়া ব্যক্তি
বিষয়শ্রেণী:১৯৩৩-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:স্টোক সিটি ফুটবল ক্লাবের খেলোয়াড়
বিষয়শ্রেণী:উইটন অ্যালবিয়ন ফুটবল ক্লাবের খেলোয়াড়
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:ম্যানচেস্টারের ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ইংরেজ প্রবাসী পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
রজার বার্ন

**রজার উইলিয়াম বার্ন**, (সেপ্টেম্বর ৮, ১৯২৯ &ndash; ফেব্রুয়ারি ৬, ১৯৫৮), ছিলেন একজন ইংরেজ ফুটবল খেলোয়াড় এবং ম্যানচেস্টার ইউনাইটেডের অধিনায়ক।

৬ ফেব্রুয়ারি, ১৯৫৮ তারিখের মিউনিখ বিমান দুর্ঘটনায় মারা যাওয়া আটজন ম্যানচেস্টার ইউনাইটেড খেলোয়াড়ের মধ্যে তিনি অন্যতম। তিনি ইংল্যান্ডের পক্ষে ৩৩টি ম্যাচ খেলেছেন। ১৯৫৩-৫৪ মৌসুম থেকে তিনি ম্যানচেস্টার ইউনাইটেডের অধিনায়ক থেকেছেন। প্রথমদিকে বাম উইঙ্গার হিসেবে খেললেও পরে তিনি ফুল ব্যাক হিসেবে খেলতে শুরু করেন।

১৯৫২, ১৯৫৬ ও ১৯৫৭ সালে তিনি লিগ চ্যাম্পিয়নশিপ মেডেল লাভভ করেন এবং ১৯৫৭ সালে এফএ কাপ রানার-আপ মেডেল লাভ করেন। মৃত্যুকালে তার বয়স ছিল মাত্র ২৮, তিনি যদি সঠিক সময়ে বাড়ী পৌছাতে পারতেন তবে জানতে পেতেন তিনি প্রথম বাবা হতে চলেছেন। তার মৃত্যুর আটমাস পর তার সন্তান রজার জুনিয়র জন্মলাভ করে। রজার জুনিয়র ১৯৭০ দশকে ওল্ড ট্রাফোর্ডের একজন বল-বয় ছিলেন।

বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:১৯৫৪ ফিফা বিশ্বকাপ খেলোয়াড়
বিষয়শ্রেণী:ম্যানচেস্টার এর অধিবাসী
বিষয়শ্রেণী:বিমান দুর্ঘটনায় মৃত্যু
বিষয়শ্রেণী:১৯২৯-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:১৯৫৪ ফিফা বিশ্বকাপের খেলোয়াড়
বিষয়শ্রেণী:ম্যানচেস্টারের ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
কেন্দ্রীয় রিজার্ভ পুলিশ বল

**সেন্ট্রাল রিজার্ভ পুলিশ ফোর্স** বা **সিআরপিএফ** (**CRPF**; ) ভারতের বৃহত্তম আধা-সামরিক বাহিনী। অভ্যন্তরীণ নিরাপত্তা সংক্রান্ত দায়িত্ব এই বাহিনীকে দেওয়া হয়ে থাকে। সিআরপিএফ-এর প্রধান ভূমিকা হচ্ছে পুলিশের অভিযানে রাজ্য / কেন্দ্রশাসিত অঞ্চলকে আইন-শৃঙ্খলা ও বিদ্রোহ দমনে সহযোগিতা।

২৩৫টি ব্যাটালিয়ন এবং বিভিন্ন অন্যান্য প্রতিষ্ঠানের সঙ্গে, সিআরপিএফ ভারতের সর্ববৃহৎ আধাসামরিক বাহিনী বিবেচিত এবং এটার ৩০৮,৮৬২ জন কর্মীবিশিষ্ট একটি অনুমোদিত শক্তি রয়েছে।

## অস্ত্র
### [[মেশিন গান]]
* FN MAG
* সাব মেশিন কার্বাইন

### রাইফেল
* এ কে এম রাইফেল
* INSAS

### স্বয়ংক্রিয় বন্দুক
* হেকলার ও কস এমপি৫
* IWI Tavor X95
* IWI Tavor-21

## তথ্যসূত্র

বিষয়শ্রেণী:ভারতের আধা-সামরিক বাহিনী
বিষয়শ্রেণী:১৯৩৯-এ ব্রিটিশ ভারতে প্রতিষ্ঠিত
বিষয়শ্রেণী:দ্বিতীয় বিশ্বযুদ্ধে ভারত
ঝোঁক (ভাষা)

থাম্ব|ল্যাটিনের ঝোঁক সম্পর্কে একটি বই
**ঝোঁক** ( বা ; ) বলতে কোনও ভাষা উচ্চারণের বিশেষ রীতিকে বোঝায়। আঞ্চলিক, সামাজিক ও ব্যক্তিগত পরিসরে ভিন্ন ভিন্ন মানুষ একই ভাষা ভিন্নভাবে উচ্চারণ করে থাকে। কখনও কখনও এই পার্থক্য বেশ প্রকট হয়। এরকম প্রতিটি পৃথকীকরণযোগ্য উচ্চারণ রীতিতে ঝোঁক বা একসেন্ট (Accent) বলা হয়।

প্রত্যেক মানুষই নিজস্ব ভঙ্গী বা ঝোঁকে উচ্চারণ করে। প্রত্যেকেই কোন নির্দিষ্ট ঝোঁককে বেশি পরিচিত, এমনকি বেশি মর্যাদাসূচক বলেও মনে করেন। বাংলা ভাষার ক্ষেত্রে পশ্চিমবঙ্গের নদীয়া এলাকার বাংলা উচ্চারণরীতি বা ঝোঁকটি আদর্শ চলিত বাংলা উচ্চারণ হিসেবে কালক্রমে মর্যাদা লাভ করেছে।

## আরও দেখুন
* উপভাষা
* ধ্বনিতত্ত্ব
* ধ্বনিবিজ্ঞান

## তথ্যসূত্র

বিষয়শ্রেণী:ধ্বনিতত্ত্ব
বিষয়শ্রেণী:ধ্বনিবিজ্ঞান
বিষয়শ্রেণী:কাব্যিক ছন্দ
বিষয়শ্রেণী:সমাজভাষাবিজ্ঞান
বিষয়শ্রেণী:উপভাষাতত্ত্ব
বিষয়শ্রেণী:ভাষাবিজ্ঞান পরিভাষা
করুণাকণা গুপ্ত

**করুণাকণা গুপ্তা** ঢাকা বিশ্ববিদ্যালয়ের প্রথম মহিলা শিক্ষিকা। তিনি ১৯৩৫ সালে ঢাকা বিশ্ববিদ্যালয়ের ইতিহাস বিভাগে সহকারী প্রভাষক হিসেবে যোগ দেন। তিনি স্বতন্ত্র "ঢাকা বিশ্ববিদ্যালয় ছাত্রী ইউনিয়ন" গঠনের উদ্যোগ গঠন করেন। ভারতের স্বাধীনতা-সংগ্রামেও তার ভূমিকা ছিল।

## জন্ম ও শিক্ষাজীবন
করুণাকণা ইডেন স্কুল ও কলেজ থেকে যথাক্রমে ১৯২৭ ও ১৯২৯ সালে ম্যাট্রিক ও আই.এ. পরীক্ষায় প্রথম স্থান অধিকার করেন। ১৯২৯ সালে ঢাকা বিশ্ববিদ্যালয়ের ইতিহাস বিভাগে ভর্তি হন। এই বিভাগ থেকে ১৯৩২ সালে স্নাতক এবং ১৯৩৩ সালে স্নাতকোত্তর পরীক্ষায় প্রথম শ্রেণি লাভ করেছিলেন। শতকরা ৭০ ভাগের বেশি নাম্বার পাওয়ায় বিশ্ববিদ্যালয় তাকে স্বর্ণপদক প্রদান করে। ১৯৩৩ সালে রমেশচন্দ্র মজুমদারের অধীনে ইতিহাস বিভাগের গবেষক হিসেবে যোগ দেন। এসময় ১৯৩৪ সালের ২৪ মে জাতীয়তাবাদী আন্দোলনের সঙ্গে যুক্ত থাকার কারণে পুলিশ তাকে গ্রেফতার করে এবং জিজ্ঞাসাবাদের পর ছেড়ে দেয়।

## কর্মজীবন
তিনি কামরুন্নেসা বালিকা বিদ্যালয়ে সহকারী প্রধান শিক্ষিকা হিসেবে যোগ দেন। তারপর করুণাকণা ১৯৩৫ সালের সেপ্টেম্বর থেকে ১৯৩৬ সাল পর্যন্ত ঢাকা বিশ্ববিদ্যালয়ের ইতিহাস বিভাগে সহকারী লেকচারার হিসেবে কর্মরত ছিলেন। ১৯৩৬ সালে তিনি ঢাকা বিশ্ববিদ্যালয় ছেড়ে বঙ্গীয় শিক্ষা সার্ভিসে যোগ দেন। তিনি পরে কলকাতা বেথুন কলেজে অধ্যাপক, লেডি ব্র্যাবোর্ন কলেজের অধ্যক্ষ এবং অবসরগ্রহণের আগে পশ্চিমবঙ্গের ডিডিপিআই হয়েছিলেন।

## জীবনাবসান
১৯৭৯ সালের ১৩ নভেম্বর কলকাতায় তার জীবনাবসান ঘটে।

## তথ্যসূত্র

## বহি:সংযোগ

বিষয়শ্রেণী:১৯৭৯-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
চারুপমা বসু

**চারুপমা বসু** ঢাকা বিশ্ববিদ্যালয়ের দ্বিতীয় মহিলা শিক্ষিকা। তিনি ত্রিশের দশকে ইংরেজি বিভাগের সহকারী লেকচারার রুপে যোগদান করেন। বিশ্ববিদ্যালয়ের প্রথম শিক্ষিকা শ্রীমতী করুণাকণা গুপ্তা ঢাকা বিশ্ববিদ্যালয় ছেড়ে কলতাকা বেথুন কলেজে চলে গেলে তিনি ছাত্রী বিষয়ক দায়িত্ব গ্রহণ করেন। ১৯৩৭ সালে ঢাকা বিশ্ববিদ্যালয়তে প্রথম ছাত্রী সংসদ গঠিত হলে চারুপমা বসু এর সভাপতি ছিলেন।

## তথ্যসূত্র

## বহি:সংযোগ

বিষয়শ্রেণী:ঢাকা বিশ্ববিদ্যালয়ের শিক্ষক
নজির আহমেদ

**নজির আহমেদ** চল্লিশের দশকে ঢাকা বিশ্ববিদ্যালয়ের একজন ছাত্রনেতা ছিলেন। ঢাকা বিশ্ববিদ্যালয়ে সাম্প্রদায়িক দাঙ্গার তিনি প্রথম শিকার। নজির আহমেদ ফেনী জেলার আলিপুর গ্রামে জন্মগ্রহণ করেন। ১৯৩৭ সালে ম্যাট্রিক পাস করার পর ১৯৩৯ সালে ফেনী কলেজ থেকে আই এ পাস করেন। আই এ পাসের পর তিনি ঢাকা বিশ্ববিদ্যালয়ে ভর্তি হন।

## জন্ম ও বংশ পরিচয়
নজীর আহমদের ১৩২৪ বঙ্গাব্দের চৈত্র মাসে (১৯১৮ সনের এপ্রিল) ফেনী জিলার দক্ষিণ আলিপুর গ্রামে জন্মগ্রহণ করেন।

## শিক্ষা
শহীদ নজীর আহমদের শিক্ষাজীবন শুরু হয় নিজ গৃহে। তিনি প্রথমে আরবী ও কু’রআন শিক্ষালাভ করেন। অতঃপর স্থানীয় প্রাথমিক বিদ্যালয়ে ভর্তি হন। দরিদ্রতার কারণে তাঁহার শিক্ষাজীবন শুরু হয় কষ্টের মধ্যে। প্রাথমিক শিক্ষা সমাপ্ত করে তিনি হাইস্কুলে ভর্তি হন। আর্থিক অনটন আর প্রতিকূল অবস্থার মুখোমুখি হয়েও তিনি শিক্ষাক্ষেত্রে প্রতিভার স্বাক্ষর রাখেন। ১৯৩৭ সালে তিনি বৃত্তিসহ প্রবেশিকা পাস করেন। ১৯৩৯ সালে ফেনী কলেজ হতে আই.এ পাস করে তিনি ঢাকা আসেন। ঐ বৎসরই তিনি সলিমুল্লাহ মুসলিম হলের ছাত্র হিসাবে ঢাকা বিশ্ববিদ্যালয়ে ভর্তি হন। ১৯৪২ সালে তিনি কৃতিত্বের সঙ্গে সম্মান পরীক্ষার উত্তীর্ণ হন। ১৯৪৩ সালে তাহর এম. এ পরীক্ষা দেয়ার কথা ছিল, কিন্তু সাম্প্রদায়িক হিন্দু দাঙ্গাবাজদের হাতে নিহত হওয়ায় সেই পরীক্ষা আর দেয়া হয় নাই।

## সাম্প্রদায়িক সহিংসতা
১৯৪৩ সালের জানুয়ারির শেষদিকে ছাত্রীদের একটি অনুষ্ঠানে 'বন্দে মাতরম' গাওয়া এবং পূজার্চনা বিধিকে কেন্দ্র করে হিন্দু এবং মুসলমান ছাত্রদের মধ্যে উত্তপ্ত পরিস্থিতি তৈরি হয়। পুরো বিশ্ববিদ্যালয়ের হিন্দু ও মুসলমান ছাত্ররা মোটাদাগে দুই ভাগে বিভক্ত হয়ে পড়ে।

ফেব্রুয়ারির ২ তারিখ। ঢাকা বিশ্ববিদ্যালয়ের কলা ভবন—বর্তমান ঢাকা মেডিকেল কলেজের পুরাতন ভবনে—ক্লাস চলছিল। পূর্বের ঘটনার জের ধরে ক্লাস চলাকালীন হিন্দু ও মুসলমান ছাত্রদের মধ্যে শুরু হলো সহিংসতা। লাঠিসোটা নিয়ে একদল আরেক দলের ওপর হামলা করে। বিশ্ববিদ্যালয় চত্বরে দুই দল আবির্ভূত হয় সম্মুখ সমরে। দুই দলেরই বেশ কিছু ছাত্র আহত হয়। মুসলিম ছাত্রনেতা নজির আহমদ প্রতিপক্ষের হামলায়, ছুরিকাঘাতে আহত হন।

## মৃত্যু
১৯৪৩ সালের ফেব্রুয়ারির ২ তারিখ হিন্দু ও মুসলমান ছাত্রদের মধ্যে সহিংসতা চলাকালীন সময়ে তিনি ছুরিকাঘাতে আহত হন। তার বন্ধুরা তাকে মিটফোর্ড হাসপাতালে ভর্তি করে কিন্তু বিরতিহীন রক্তক্ষরণের ফলে মাগরিবের সময় তিনি মৃত্যুবরণ করেন। বাংলা বিভাগের শিক্ষক কবি জসীম উদ্‌দীন সারাদিন তার শয্যাপাশে ছিলেন। নজীর আহমেদের স্মরণে কবি জসীম উদ্দীন একটি কবিতাও রচনা করেছিলেন। যেটি ১৯৪৪ সালে সৈয়দ আলী আহসান সম্পাদিত পাকিস্তান পাবলিশিং হাউস (কলিকাতা) কর্তৃক ছাপানো হয়। কবিতাটি একটি চরণে ছিলো;

বন্ধু বিয়োগে
—জসীম উদ্দীন

## কিংবদন্তি
ঢাকা বিশ্ববিদ্যালয়ের মুসলিম ছাত্ররা ২ ফেব্রুয়ারি কে শহীদ নজির দিবস হিসেবে ঘোষণা করে এবং ১৯৪৩ থেকে শহীদ নজির দিবস উদযাপন করা শুরু করে। এছাড়াও শহীদ নজিরের স্মৃতি রক্ষায় তার বন্ধুরা সিদ্দিকবাজারে 'শহীদ নজির লাইব্রেরি' নামে একটি লাইব্রেরি প্রতিষ্ঠা করেছিলেন।

১৯৪৪ সালে সৈয়দ আলী আহসানের সম্পাদনায় 'নজীর আহমদ' নামে একটি স্মারকগ্রন্থ প্রকাশিত হয়। উক্ত স্মারকগ্রন্থে আলী আহসানের তিনটি, সাজ্জাদ হোসায়েনের একটি, বেনজীর আহমদের একটি এবং অধ্যাপক আবদুর রাজ্জাকের একটি প্রবন্ধ অন্তর্ভুক্ত হয়। শহীদ নজিরের অন্তিমকালে তার শিয়রে থাকা কবি জসীম উদ্‌দীন একটি কবিতাও লিখেছিলেন।

## সূত্র

বিষয়শ্রেণী:১৯১৮-এ জন্ম
বিষয়শ্রেণী:ফেনী জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৪৩-এ মৃত্যু
বিষয়শ্রেণী:ইসলামভীতি
নিখিল পাকিস্তান মুসলিম লীগ

**নিখিল পাকিস্তান মুসলিম লীগ** {উর্দু: ) পাকিস্তানের একটি রাজনৈতিক দল। ২০১০ সালে পারভেজ মোশাররফ এর প্রতিষ্ঠা করেন। প্রতিষ্ঠার অনুষ্ঠান যুক্তরাজ্যের লন্ডনে অনুষ্ঠিত হয়। তবে এর মূল কেন্দ্র পাকিস্তানের ইসলামাবাদে অবস্থিত।

## আরো দেখুন
* জমিয়ত উলামায়ে ইসলাম (ফ)
## বহিঃসংযোগ
* All Pakistan Muslim League Official Website
* Office of General Musharraf website
* All Pakistan Muslim League UAE chapter  website
* Official profile at Pakistan Army website

বিষয়শ্রেণী:পাকিস্তান আন্দোলন
বিষয়শ্রেণী:পাকিস্তানের রাজনৈতিক দল
বিষয়শ্রেণী:নিখিল ভারত মুসলিম লীগ
বিষয়শ্রেণী:পাকিস্তানের ইসলামি রাজনৈতিক দল
বিষয়শ্রেণী:মুসলিম লীগের বিচ্ছিন্ন দল
জ্যাক রাউলি

**জন ফ্রেডরিখ "জ্যাক" রাউলি** (অক্টোবর ৭, ১৯২০ – জুন ২৮, ১৯৯৮) ছিলেন একজন ইংরেজ ফুটবল খেলোয়াড়।

বোর্নেমাউথ ক্লাব থেকে ৩,০০০ পাউন্ডের বিনিময়ে রাউলি ম্যানচেস্টার ইউনাইটেডে যোগ দেন। তিনি ছিলেন একজন তুখোড় স্ট্রাইকার। ১৯৪০ থেকে ১৯৫০ দশকে তার ডাক নাম ছিল "দ্য গানার" (The Gunner)। শেফিল্ড ওয়েডনেজডের বিপক্ষে ১৯৩৭ সালে তার অভিষেক হয়। ইউনাইটেডের হয়ে তিনি ১৯৪৮ সালে এফএ কাপ এবং ১৯৫২ সালে চ্যাম্পিয়নশিপ জেতেন। ক্লাবের পক্ষে ৪২২ ম্যাচে ২০৮ গোল দেয়ার পর তিনি অবসর গ্রহণ করেন। ম্যানচেস্টার ইউনাইটেডের শীর্ষ দশ গোলদাতার তালিকায় তার স্থান তৃতীয়।

পরবর্তীকালে তিনি ওল্ডহ্যাম অ্যাথলেটিক ও এএফসি আয়াক্স দলের ম্যানেজারের দায়িত্ব পালন করেছেন।

## তথ্যসূত্র

* England profile 

বিষয়শ্রেণী:১৯২০-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:ইংরেজ ফুটবল ম্যানেজার
বিষয়শ্রেণী:অল্ডারশট ফুটবল ক্লাবের যুদ্ধকালীন অতিথি খেলোয়াড়
বিষয়শ্রেণী:এএফসি বোর্নমাথের খেলোয়াড়
বিষয়শ্রেণী:ক্র্যাডলি হিথ ফুটবল ক্লাবের খেলোয়াড়
বিষয়শ্রেণী:প্লিমাথ আর্গাইল ফুটবল ক্লাবের খেলোয়াড়
বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
বিষয়শ্রেণী:১৯১৮-এ জন্ম
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
ব্রেভহার্ট

**ব্রেভহার্ট** (১৯৯৫) একটি ঐতিহাসিক চলচ্চিত্র। এর পরিচালক ও প্রযোজক মেল গিবসন, যিনি প্রধান চরিত্রে অভিনয়ও করেছেন। চিত্রনাট্য রচয়িতা রাণ্ডাল ওয়ালেস পরে কাহিনীটি নিয়ে একটি উপন্যাস রচনা করেন। গিবসন একটি ঐতিহাসিক স্কট উইলিয়াম ওয়ালেসের চরিত্র রুপদান করেন, যিনি ইংল্যান্ডের রাজা প্রথম এডওয়ার্ডের বিরুদ্ধে স্কটিশ স্বাধীনতার প্রথম যুদ্ধে অবতীর্ণ হন। তার সাথে যোগ দেন এডওয়ার্ডের সন্তানের স্ত্রী রাজকুমারী ইসাবেল ও স্কটিশ সিংহাসনের প্রার্থী রবার্ট ডি ব্রুস।

চলচ্চিত্রটি পাঁচটি একাডেমি পুরস্কার জয়লাভ ৬৮তম একাডেমি এওয়ার্ডে, যার মধ্যে আছে শ্রেষ্ঠ চলচ্চিত্র ও শ্রেষ্ঠ পরিচালকের পুরস্কার। চলচ্চিত্রটির ধারাবাহিকতায় গ্ল্যাডিয়েটর, দি প্যাট্রিয়ট, আলেক্সাণ্ডার, ট্রয়, কিংডম অফ হেভেন ও থ্রি হাণ্ড্রেড এর মত ঐতিহাসিক চলচ্চিত্র নির্মিত হয়।

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৯৫-এর চলচ্চিত্র
বিষয়শ্রেণী:মেল গিবসন পরিচালিত চলচ্চিত্র
বিষয়শ্রেণী:১৯৯০-এর দশকের ঐতিহাসিক চলচ্চিত্র
বিষয়শ্রেণী:অসম্পূর্ণ
বিষয়শ্রেণী:শ্রেষ্ঠ চলচ্চিত্রের জন্য একাডেমি পুরস্কারবিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:সত্য ঘটনা অবলম্বনে নাট্য চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:সত্য ঘটনা অবলম্বনে মহাকাব্যিক চলচ্চিত্র
বিষয়শ্রেণী:মার্কিন জীবনীমূলক নাট্য চলচ্চিত্র
বিষয়শ্রেণী:১৯৯০-এর দশকের যুদ্ধভিত্তিক চলচ্চিত্র
বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র
বিষয়শ্রেণী:মার্কিন মহাকাব্যিক চলচ্চিত্র
বিষয়শ্রেণী:মার্কিন ঐতিহাসিক চলচ্চিত্র
বিষয়শ্রেণী:মার্কিন যুদ্ধভিত্তিক নাট্য চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৩শ শতাব্দীর পটভূমিতে চলচ্চিত্র
বিষয়শ্রেণী:শ্রেষ্ঠ চিত্রগ্রহণ বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র
বিষয়শ্রেণী:আইকন প্রোডাকশন্সের চলচ্চিত্র
বিষয়শ্রেণী:প্যারামাউন্ট পিকচার্সের চলচ্চিত্র
বিষয়শ্রেণী:কবিতা অবলম্বনে চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র